ข้อบัญญัติองค์การบริหารส่วนตำบลแม่กัวะเรื่อง การเก็บขน และกำจัดสิ่งปฏิกูลและหรือขยะมลูฝอยพ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลแม่กัวะว่าด้วยการเก็บ ขน และกำจัดสิ่งปฏิกูลหรือขยะมูลฝอยอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลแม่กัวะโดยความเห็นชอบของสภาองค์การบริหารส่วนตำบลแม่กัวะและนายอำเภอสบปราบจึงตราข้อบัญญัติขึ้นไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลแม่กัวะ เรื่อง การเก็บ ขนและกำจัดสิ่งปฏิกูลและขยะมูลฝอย พ.ศ. ๒๕๖๐ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลแม่กัวะตั้งแต่วันประกาศไว้โดยเปิดเผยณ สำนักงานที่ทำการองค์การบริหารส่วนตำบลแม่กัวะแล้วเจ็ดวันข้อ ๓ให้ยกเลิกข้อบัญญัติ เรื่อง การเก็บ ขน และกำจัดสิ่งปฏิกูลและหรือขยะมูลฝอย พ.ศ. ๒๕๔๘บรรดาข้อบัญญัติ กฎ ข้อบังคับ ระเบียบ หรือคำสั่งอื่นใดในส่วนที่ตราไว้แล้วในข้อบัญญัตินี้หรือขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้สิ่งปฏิกูล หมายความว่า อุจจาระ หรือปัสสาวะและหมายความรวมถึงสิ่งใดซึ่งเป็นสิ่งโสโครกหรือมีกลิ่นเหม็นขยะมูลฝอย หมายความว่า เศษกระดาษ เศษผ้า เศษอาหาร เศษสินค้าถุงพลาสติกภาชนะที่ใส่อาหาร เถ้า มูลสัตว์ หรือซากสัตว์รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่นที่หรือทางสาธารณะ หมายความว่าสถานที่หรือทางที่มิใช่เป็นของเอกชนและประชาชนสามารถใช้เป็นประโยชน์หรือสัญจรได้อาคาร หมายความว่า ตึก บ้าน เรือน โรง ร้าน แพ คลังสินค้าสำนักงานหรือสิ่งที่สร้างขึ้นอย่างอื่น ซึ่งบุคคลอาจเข้าอยู่หรือเข้าใช้สอยได้สถานที่ หมายความว่าที่ซึ่งไม่ใช่อาคารและมีสิ่งปฏิกูลหรือมูลฝอยซึ่งองค์กรปกครองส่วนท้องถิ่นหรือเอกชนผู้ได้รับอนุญาตจะต้องดำเนินการรับการเก็บ ขนกองจัดการขยะของเสียอันตรายและสิ่งปฏิกูลโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการจะต้องดำเนินการเก็บ ขน หรือกำจัดเจ้าพนักงานท้องถิ่น หมายความว่านายกเทศมนตรี/นายกองค์การบริหารส่วนตำบลเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ข้อ ๕การกำจัดสิ่งปฏิกูลและหรือขยะมูลฝอย ในเขตองค์การบริหารส่วนตำบลแม่กัวะเป็นอำนาจหน้าที่ขององค์การบริหารส่วนตำบลแม่กัวะในกรณีมีเหตุอันสมควร องค์การบริหารส่วนตำบลแม่กัวะอาจมอบให้บุคคลใดดำเนินการตามวรรคหนึ่งแทนก็ได้ภายใต้การควบคุมดูแลขององค์การบริหารส่วนตำบลแม่กัวะข้อ ๖ ห้ามผู้ใด ถ่ายเท ทิ้ง หรือขยะมูลฝอยในที่หรือทางสาธารณะเป็นต้นว่า ถนน ตรอก ซอย แม่น้ำ คลอง คูสระน้ำ บ่อน้ำ นอกจากที่ซึ่งองค์การบริหารส่วนตำบลจัดไว้ให้ข้อ ๗ ห้ามผู้ใดถ่าย เททิ้งสิ่งปฏิกูลในที่รองรับขยะมูลฝอยข้อ ๘เจ้าของหรือผู้ครอบครองอาคารหรือสถานที่ใดต้องจัดให้มีที่รองรับสิ่งปฏิกูลและหรือขยะมูลฝอยภายอาคารหรือสถานที่นั้นอย่างเพียงพอและถูกสุขลักษณะข้อ ๙เจ้าของหรือผู้ครอบครองอาคารหรือสถานที่ใด ๆ ต้องรักษาบริเวณอาคารหรือสถานที่นั้นไม่ให้มีการถ่ายเท หรือทิ้งสิ่งปฏิกูลและหรือมูลฝอยให้ถูกสุขลักษณะข้อ ๑๐ถ้าเจ้าพนักงานท้องถิ่นเห็นว่าอาคารหรือสถานที่ประเภทใดในบริเวณใดควรทำการเก็บขนและหรือกำจัดสิ่งปฏิกูลและหรือมูลฝอยให้ถูกสุขลักษณะยิ่งขึ้น เจ้าพนักงานท้องถิ่นจะมีหนังสือแจ้งเจ้าของหรือผู้ครอบครองอาคารหรือสถานที่นั้นทราบล่วงหน้าไม่น้อยกว่าสิบห้าวันหรือเมื่อได้ปิดประกาศไว้ในที่เปิดเผยบริเวณที่อาคารนั้นหรือสถานที่นั้นตั้งอยู่เป็นเวลาไม่น้อยกว่าสิบห้าวันนับแต่ประกาศแล้วเมื่อครบกำหนดสิบห้าวันแล้วเจ้าของหรือผู้ครอบครองอาคารสถานที่ต้องให้เจ้าพนักงานท้องถิ่นฝ่ายเดียวเท่านั้นเก็บขน และหรือกำจัดสิ่งปฏิกูลและหรือมูลฝอยจากอาคารหรือสถานที่นั้นโดยเสียค่าธรรมเนียมตามอัตราที่กำหนดไว้ท้ายข้อบัญญัตินี้ข้อ ๑๑ เจ้าของหรือผู้ครอบครองอาคารหรือสถานที่ใดๆ ซึ่งอยู่นอกบริเวณเก็บ ขน สิ่งปฏิกูลและหรือมูลฝอยตามข้อ ๑๐ ต้องกำจัดสิ่งปฏิกูลและหรือมูลฝอย ตามคำแนะนำของเจ้าพนักงานสาธารณสุขหรือเจ้าพนักงานท้องถิ่นข้อ ๑๒ห้ามผู้ใดถ่าย เท คุ้ยเขี่ย ทิ้ง หรือทำให้มีขึ้นซึ่งสิ่งปฏิกูล และหรือขยะมูลฝอยนอกที่รองรับสิ่งปฏิกูล หรือขยะมูลฝอยที่เจ้าของหรือผู้ครอบครองอาคารหรือสถานที่ใดๆ จัดให้มีขึ้นเว้นแต่เป็นการกระทำของเจ้าหน้าที่องค์กรปกครองส่วนท้องถิ่นในอำนาจหน้าที่หรือบุคคลที่ได้รับอนุญาตจากเจ้าพนักงานท้องถิ่นข้อ ๑๓ห้ามผู้ใดคุ้ยเขี่ย ขุด ขน ขยะมูลฝอยในที่รับขยะฝอย รถหรือเรือเก็บขนขยะมูลฝอยหรือสถานที่เทขยะมูลฝอยใดๆเว้นแต่เป็นการกระทำของเจ้าหน้าที่องค์กรปกครองส่วนท้องถิ่นที่มีหน้าที่หรือผู้ได้รับอนุญาตจากเจ้าพนักงานท้องถิ่นข้อ ๑๔ ห้ามผู้ใดขนนำพา หรือเคลื่อนย้ายสิ่งปฏิกูลและหรือขยะมูลฝอยไปในที่หรือทางสาธารณะเว้นแต่จะได้ใส่ในภาชนะหรือที่เก็บมิดชิดไม่ให้สิ่งปฏิกูลหรือมีกลิ่นรั่วซึมออกมาภายนอกและต้องได้รับอนุญาตเป็นหนังสือจากเจ้าพนักงานท้องถิ่นตามความในวรรคหนึ่งไม่ให้ใช้บังคับแก่ยานพาหนะโดยสาร ทางบกและทางน้ำซึ่งได้จัดห้องสุขาที่ถูกต้องด้วยสุขลักษณะข้อ ๑๕ การเก็บ ขน และกำจัดสิ่งปฏิกูลและหรือขยะมูลฝอยข้ามเขตท้องถิ่นกันจะต้องปฏิบัติตามกฎหมายที่เกี่ยวข้องและเป็นไปตามหลักเกณฑ์ดังนี้(๑) พนักงานทุกท้องถิ่นที่จะพิจารณาอนุญาตให้ผู้ใดได้รับทำการเก็บ ขนสิ่งปฏิกูลและหรือขยะมูลฝอย โดยทำเป็นธุรกิจโดยแจ้งว่าจะนำสิ่งปฏิกูลและหรือขยะมูลฝอยไปกำจัดณ เขตท้องถิ่นอื่นเจ้าพนักงานท้องถิ่นจะต้องตรวจสอบว่ามีใบอนุญาตการกำจัดสิ่งปฏิกูลและหรือขยะมูลฝอยจึงจะอนุญาตให้เก็บขนโดยทำเป็นธุรกิจได้(๒)กรณีที่ผู้ใดได้รับการขนสิ่งปฏิกูลและหรือขยะมูลฝอยในเขตท้องถิ่นต้นทางแล้วนำสิ่งปฏิกูลและหรือขยะมูลฝอยไปกำจัดในเขตท้องถิ่นปลายทางโดยคิดค่าบริการทั้งการเก็บ ขนและการกำจัดผู้ประกอบการต้องขอใบอนุญาตการเก็บขนจากเจ้าพนักงานท้องถิ่นต้นทางและขอใบอนุญาตทำการกำจัดจากเจ้าพนักงานท้องถิ่นปลายทางซึ่งผู้ประกอบการคิดค่าบริการได้ตามอัตราที่ท้องถิ่นต้นทางและปลายทางกำหนดไว้ในข้อกำหนดท้องถิ่นนั้น ทั้งนี้ หากมีการเก็บขนสิ่งปฏิกูลและหรือขยะมูลฝอยผ่านท้องถิ่นอื่นนอกจากท้องถิ่นต้นทางและท้องถิ่นปลายทางจะต้องแสดงใบอนุญาตทำการเก็บขนจากเจ้าพนักงานต้นทางและขอใบอนุญาตทำการกำจัดจากเจ้าพนักงานท้องถิ่นปลายทางรวมทั้งหลักฐานอนุญาตทำกิจการนอกเขตตามกฎหมายว่าด้วยการจัดตั้งองค์กรปกครองส่วนท้องถิ่นนั้นๆ ด้วย(๓) กรณีที่ผู้ได้รับใบอนุญาตทำการเก็บ ขนสิ่งปฏิกูลและหรือขยะมูลฝอยโดยคิดค่าบริการในเขตท้องถิ่นหนึ่งแล้วมากำจัดโดยการถมที่หรือโดยวิธีการอื่นใด ในที่ซึ่งอยู่ในเขตท้องถิ่นหนึ่ง บุคคลผู้มีกรรมสิทธิ์หรือผู้ครอบครองที่ดินนั้นจะต้องขออนุญาตจากเจ้าพนักงานท้องถิ่นนั้นข้อ ๑๖ห้ามผู้ใดขุดสิ่งปฏิกูลและหรือขยะมูลฝอยหรือนำสิ่งปฏิกูลและหรือขยะมูลฝอยไปฝังหรือถมที่ดินใดหรือโดยวิธีการอื่นใดเว้นแต่จะได้รับอนุญาตเป็นหนังสือจากเจ้าพนักงานท้องถิ่นข้อ ๑๗ห้ามผู้ใดดำเนินการรับการเก็บ ขนหรือกำจัดขยะและมูลฝอยโดยทำเป็นธุรกิจหรือโดยได้รับประโยชน์ด้วยการคิดค่าบริการเว้นแต่จะได้รับอนุญาตจากเจ้าพนักงานท้องถิ่นข้อ ๑๘ผู้ใดประสงค์จะดำเนินการรับทำการเก็บ ขน หรือกำจัดสิ่งปฏิกูลและมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการให้ยื่นคำขอรับใบอนุญาตตามแบบที่กำหนดท้ายข้อบัญญัตินี้ต่อเจ้าพนักงานท้องถิ่นพร้อมกับหลักฐานต่าง ๆตามที่องค์การบริหารส่วนตำบลแม่กัวะกำหนดพร้อมทั้งปฏิบัติตามหลักเกณฑ์ วิธีการ และเงื่อนไขดังต่อไปนี้(๑) เงื่อนไขในการพิจารณาอนุญาตให้ประกอบกิจการรถสูบสิ่งปฏิกูล(๑.๑) รถสูบสิ่งปฏิกูลต้องมีลักษณะ ดังต่อไปนี้(๑.๑.๑) ส่วนของรถที่ใช้บรรจุสิ่งปฏิกูลต้องไม่รั่วซึมปกปิดมิดชิดสามารถป้องกันกลิ่นและสัตว์แมลงได้ มีอุปกรณ์หรือฝาปิด เปิดถังที่สนิทอยู่ด้านบนและสามารถรองรับแรงดันจากการสูบสิ่งปฏิกูลได้(๑.๑.๒) ท่อหรือสายที่ใช้สูบสิ่งปฏิกูลต้องมีสภาพดี ไม่รั่วซึม(๑.๑.๓) มีปั้มสูบสิ่งปฏิกูลชนิดเฮฟวี่ ดิวตี้ (heavy duty) ที่สามารถสูบของแข็งและมีการติดตั้งมาตรวัดปริมาณของสิ่งปฏิกูลด้วยซึ่งอยู่ในสภาพที่ใช้การได้ดี(๑.๑.๔) ตัวถังรถสูบสิ่งปฏิกูลต้องมีข้อความว่า รถสูบสิ่งปฏิกูลชื่อบริษัทหรือเจ้าของกิจการหมายเลขโทรศัพท์ และเลขทะเบียนใบอนุญาต(กรณีที่ต้องขอใบอนุญาตหลายท้องถิ่นให้พิมพ์เฉพาะเลขทะเบียนใบแรกส่วนใบอื่น ๆให้เก็บสำเนาหลักฐานใบอนุญาตไว้ที่รถเพื่อการตรวจสอบด้วย)ที่ด้านข้างทั้ง ๒ ด้านของตัวรถที่เห็นได้ชัดเจนและมีขนาดตัวอักษรไม่น้อยกว่า ๑๐ เซนติเมตร(๑.๒) ต้องมีอุปกรณ์ทำความสะอาดประจำตัวรถ เช่น ถังใส่น้ำ ไม้กวาดน้ำยาฆ่าเชื้อโรค (เช่น น้ำยาไลโซน ๒% เป็นตน้ ) และน้ำยาดับกลิ่น(๑.๓) ต้องมีชุดปฏิบัติงาน ประกอบด้วยเสื้อคลุม ถุงมือยางรองเท้ายางหุ้มแข็ง(๑.๔)ผู้ประกอบกิจการรถสูบสิ่งปฏิกูลจะต้องระบุแหล่งที่จะนำสิ่งปฏิกูลไปบำบัดและมีหลักฐานที่แสดงว่าได้รับอนุญาตจากเจ้าของสถานที่บำบัดนั้นเว้นแต่จะมีระบบบำบัดของตนเองทั้งนี้ ระบบบำบัดสิ่งปฏิกูลจะต้องมีลักษณะตามแบบที่กรมอนามัยกำหนดหรือแบบอื่นที่กรมอนามัยให้การรับรอง(๒) ผู้ประกอบกิจการที่ได้รับอนุญาตต้องปฏิบัติให้ถูกสุขลักษณะดังนี้(๒.๑) ขณะที่ทำการสูบสิ่งปฏิกูล ผู้ปฏิบัติงานต้องสวมเสื้อคลุมถุงมือยางและรองเท้ายางหุ้มแข็งใช้น้ำยาดับกลิ่น เพื่อป้องกันการรบกวนผู้อยู่อาศัยข้างเคียงด้วย(๒.๒)เมื่อทำการสูบสิ่งปฏิกูลเสร็จแล้วให้ทำความสะอาดท่อหรือสายดูดสิ่งปฏิกูลโดยการดูดน้ำสะอาดจากถังและทำความสะอาดด้านนอกของท่อหรือสายที่สัมผัสสิ่งปฏิกูลด้วยน้ำยาฆ่าเชื้อด้วย(๒.๓) กรณีที่มีสิ่งปฏิกูลหกเรี่ยราด ให้ทำความสะอาดด้วยน้ำยาฆ่าเชื้อแล้วทำความสะอาดด้วยน้ำอีกครั้งหนึ่ง(๒.๔) รถสูบสิ่งปฏิกูลที่ให้บริการแล้วต้องทำความสะอาดภายในตัวถังอย่างน้อยวันละ ๑ ครั้ง และน้ำเสียที่เกิดจากการล้างต้องกำจัดโดยระบบบำบัดน้ำเสียหรือปล่อยลงสู่ลานทราบซึมชนิดร่องซึมโดยต้องอยู่ห่างจากแหล่งน้ำดื่มน้ำใช้ไม่น้อยกว่า๓๐ เมตร(๒.๕) ต้องทำความสะอาดเสื้อคลุม ถุงมือยางและรองเท้ายางหุ้มแข็งทุกวันที่ใช้ปฏิบัติงาน(๒.๖) ผู้ประกอบกิจการต้องจัดให้มีการตรวจสุขภาพแก่ผู้ปฏิบัติงานอย่างน้อยปีละ ๒ ครั้ง โดยเฉพาะการตรวจโรคระบบทางเดินอาหาร(๒.๗) ห้ามนำรถสูบสิ่งปฏิกูลไปใช้ในกิจการอื่นและต้องดูแลมิให้ข้อความที่พิมพ์บนตัวถังรถลบเลือน(๒.๘) ผู้ได้รับอนุญาตและผู้ปฏิบัติงานต้องได้รับการอบรมเกี่ยวกับสุขลักษณะของการจัดการสิ่งปฏิกูล ตามที่ราชการส่วนท้องถิ่นกำหนดข้อ ๑๙คุณสมบัติของผู้อนุญาตดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยตลอดจนหลักเกณฑ์ วิธีการและเงื่อนไขการขอและการออกใบอนุญาตให้เป็นไปตามที่องค์การบริหารส่วนตำบลแม่กัวะกำหนดข้อ ๒๐เมื่อเจ้าพนักงานท้องถิ่นได้รับคำรับใบอนุญาต ให้ตรวจสอบความถูกต้องและความสมบรูณ์ของคำขอหากปรากฏว่าผู้ขออนุญาตปฏิบัติถูกต้องตามหลักเกณฑ์ วิธีการและเงื่อนไขที่กำหนดไว้และเป็นกรณีที่เจ้าพนักงานท้องถิ่นเห็นสมควรให้เจ้าพนักงานท้องถิ่นออกใบอนุญาตตามแบบที่กำหนดท้ายข้อบัญญัตินี้ข้อ ๒๑ผู้ได้รับอนุญาตต้องมารับใบอนุญาตพร้อมชำระค่าธรรมเนียมตามอัตราท้ายข้อบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในกำหนดระยะเวลาที่กำหนดจะถือว่าสละสิทธิ์ข้อ ๒๒ ในการให้บริการตามใบอนุญาตผู้รับใบอนุญาตต้องทำสัญญาเป็นหนังสือกับผู้บริการทุกรายโดยสัญญาดังกล่าวอย่างน้อยต้องระบุถึงอัตราค่าบริการระยะเวลาในการให้บริการและความรับผิดชอบในกรณีผิดสัญญาโดยส่งสำเนาสัญญาและใบเสร็จรับเงินให้เจ้าพนักงานท้องถิ่นภายในกำหนดสามสิบวันก่อนวันเริ่มการให้บริการทั้งนี้ อัตราค่าบริการต้องไม่เกินอัตราที่กำหนดไว้ในบัญชีอัตราค่าบริการขั้นสูงท้ายข้อบัญญัตินี้ข้อ ๒๓เมื่อผู้ได้รับอนุญาตเลิกการให้บริการรายใดจะต้องทำเป็นหนังสือแจ้งเจ้าพนักงานท้องถิ่นภายในกำหนดสามสิบวันก่อนวันที่ได้เริ่มการให้บริการตามสัญญาใหม่ข้อ ๒๔ ผู้รับใบอนุญาตต้องปฏิบัติดังนี้(๑) รักษาคุณสมบัติตามที่กำหนดไว้ในข้อ ๑๙ตลอดเวลาที่ยังดำเนินการตามใบอนุญาต(๒) ปฏิบัติตามรายละเอียดที่ได้ยื่นไว้ตามข้อ ๒๒(๓) ปฏิบัติการอื่นใดเกี่ยวกับสุขลักษณะ ความปลอดภัยและรักษาคุณภาพสิ่งแวดล้อม ตามคำแนะนำหรือคำสั่งเจ้าพนักงานสาธารณสุขลักษณะและคำสั่งเจ้าพนักงานท้องถิ่นรวมทั้งระเบียบข้อบังคับ และประกาศขององค์การบริหารส่วนตำบลแม่กัวะข้อ ๒๕เมื่อผู้รับใบอนุญาตประสงค์จะขอต่ออายุใบอนุญาต ให้ยื่นคำขอต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ ก่อนใบอนุญาตสิ้นอายุเมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากมิได้ชำระค่าธรรมเนียมที่ค้างชำระข้อ ๒๖ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตองค์การบริหารส่วนตำบลแม่กัวะข้อ ๒๗ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอเลิกดำเนินกิจการต่อเจ้าพนักงานท้องถิ่นตามแบบที่กำหนดแนบท้ายข้อบัญญัตินี้ข้อ ๒๘หากผู้รับใบอนุญาตประสงค์จะขอแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ข้อ ๒๙ในกรณีที่ใบอนุญาตสูญหาย ถูกทำลายหรือชำรุดในสาระสำคัญผู้รับใบอนุญาตจะต้องยื่นคำขอรับใบแทนใบอนุญาตต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ภายในสิบห้าวันนับแต่วันที่ได้รับทราบถึงการสูญหาย ถูกทำลายหรือชำรุดในสาระสำคัญ แล้วแต่กรณีพร้อมหลักฐาน ดังต่อไปนี้(๑) เอกสารแจ้งความต่อสถานีตำรวจ กรณีการสูญหายหรือถูกทำลาย(๒) ใบอนุญาตเดิม กรณีชำรุดในสาระสำคัญข้อ ๓๐การออกใบแทนใบอนุญาต ให้เจ้าพนักงานท้องถิ่นดำเนินการตามหลักเกณฑ์ วิธีการและเงื่อนไข(๑) การออกใบแทนใบอนุญาตให้ใช้ตามแบบที่กำหนดท้ายข้อบัญญัตินี้ โดยประทับตราสีแดงคำว่า ใบแทน กำกับไว้ด้วยและให้มีวัน เดือน ปี ที่ออกใบแทนพร้อมทั้งลายมือชื่อเจ้าพนักงานท้องถิ่นในใบแทนและต้นขั้วใบแทน(๒) ให้ใช้ใบแทนอนุญาตได้เท่ากับเวลาที่เหลือของอายุใบอนุญาตเดิมนั้น(๓) บันทึกด้านหลังต้นขั้วใบอนุญาตเดิม ระบุสาเหตุการสูญหายถูกทำลายหรือชำรุดในสาระสำคัญของใบอนุญาตเดิม แล้วแต่กรณี และลงเล่มที่ เลขที่ ปีของใบแทนใบอนุญาตข้อ ๓๑ ผู้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่ายณ สถานที่ข้อ ๓๒ ให้ใช้แบบพิมพ์ต่างๆ ตามที่กำหนดไว้ท้ายข้อบัญญัตินี้(๑) คำขอรับใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ(๒) ใบอนุญาตประกอบกิจการรับทำการเก็บ ขนหรือการกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ(๓) คำขอต่ออายุใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ(๔) คำขออนุญาตต่าง ๆข้อ ๓๓ กรณีที่ปรากฏว่าผู้รับใบอนุญาตไม่ปฏิบัติตามหลักเกณฑ์และเงื่อนไขใบอนุญาตหรือปฏิบัติไม่ถูกต้องตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้คราวหนึ่งไม่เกินสิบห้าวันกรณีที่ปรากฏว่าผู้รับใบอนุญาตถูกสั่งพักใช้ใบอนุญาตตั้งแต่สองครั้งขึ้นไปและมีเหตุจะต้องถูกสั่งพักใบอนุญาตอีกเจ้าพนักงานท้องถิ่นมีอำนาจออกคำสั่งเพิกถอนใบอนุญาตได้ข้อ ๓๔ ผู้ใดฝ่าฝืนข้อบัญญัตินี้ต้องระวางโทษตามบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ ๓๕ ให้นายกองค์การบริหารส่วนตำบลแม่กัวะเป็นผู้รักษาการตามข้อบัญญัตินี้และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๒๙ พฤษภาคม พ.ศ. ๒๕๖๐พงศกร ตะนะนายกองค์การบริหารส่วนตำบลแม่กัวะ[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลแม่กัวะเรื่อง การเก็บ ขน และกำจัดสิ่งปฏิกูลและหรือขยะมูลฝอย พ.ศ. ๒๕๖๐๒. คำขอรับใบอนุญาตประกอบกิจการรับทำการเก็บ ขน และกำจัดสิ่งปฏิกูลและหรือขยะมูลฝอยโดยทำเป็นธุรกิจหรือรับประโยชน์ตอบแทนด้วยการคิดค่าบริการ (แบบ สม. ๑)๓. ใบอนุญาตประกอบกิจการรับทำการเก็บ ขน สิ่งปฏิกูลและหรือขยะมูลฝอยโดยทำเป็นธุรกิจหรือรับประโยชน์ตอบแทนด้วยการคิดค่าบริการ (แบบ สม. ๒)๔. คำขอต่ออายุใบอนุญาตประกอบกิจการรับทำการ เก็บ ขนและกำจัดสิ่งปฏิกูลและหรือขยะมูลฝอยโดยทำเป็นธุรกิจ หรือรับประโยชน์ตอบแทนด้วยการคิดค่าบริการ (แบบ สม. ๓)๕. คำขออนุญาตการต่าง ๆ (แบบ สม. ๔)(ดูข้อมูลจากภาพกฎหมาย)พรวิภา/จัดทำ๙ มีนาคม ๒๕๖๑นุสรา/ตรวจ๒๖ มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๕๓ ง/หน้า ๑๓๓/๙ มีนาคม ๒๕๖๑